ایک دن آنحضرتﷺ کا حلیہ مبارک بیان کر رہے تھے ، آپ صلی اللہ علیہ وسلم کا ایک ایک خال و خط زبان مدیح میں نبات محبت گھول رہا تھا ، الفاظ جو ادا ہو رہے تھے اسی عالم میں شوق زیارت کا زبردست جذبہ ظہور پزیر ہوا،حرماں نصیبی اور برگشتہ بختی نے وہ ایام سعید یاد دلائے جب ہادی برحق عالم مادی کے گلی کوچے میں پھرا کرتا اور حضرت انسؓ اس کے شرف غلامی پر ناز کیا کرتے تھے ،دفعۃً حالت میں ایک تغیر پیدا ہوا اور زبان سے بے اختیارانہ یہ جملہ نکلا کہ قیامت میں رسول اللہ ﷺ کا سامنا ہوگا تو عرض کروں گا کہ حضور ﷺ کا ادنیٰ غلام انسؓ حاضر ہے ۔
Entity: سعید — Type: /person